‘মহাবতার নরসিংহ’ অস্কারের দৌড়ে

কলকাতা: এবার অস্কারের দৌড়ে ‘মহাবতার নরসিংহ'(Mahavatar Narsimha)। অস্কারের প্রাথমিক তালিকায় জায়গা পেল দুই ভারতীয় ছবি অ্যানিমেটেড ক্যাটাগরিতে ‘মহাবতার নরসিংহ’ ও ইন্টারন্যাশনাল ফিচারে ‘হোমবাউন্ড’ (Homebound)। ভারতের অ্যানিমেশন জগতে বড় সম্মান। পরিচালক অশ্বিন কুমারের পৌরাণিক অ্যানিমেটেড ফিচার ফিল্ম ‘মহাবতার নরসিংহ’ । অস্কারের ‘বেস্ট অ্যানিমেটেড ফিল্ম’ ক্যাটাগরির প্রাথমিক তালিকায় জায়গা করে নিয়েছে।

অশ্বিন কুমারের পৌরাণিক অ্যানিমেটেড ফিচার ফিল্ম ‘মহাবতার নরসিংহ’ এবার অস্কারের অ্যানিমেটেড ফিচার ফিল্ম বিভাগে যোগ্য ৩৫টি ছবির তালিকায় জায়গা করে নিল। ১৬ মার্চ অনুষ্ঠিত হবে ৯৮তম একাডেমি অ্যাওয়ার্ডস। তার অ্যানিমেশন বিভাগে মনোনয়ন পাওয়ার সম্ভাবনা তৈরি হওয়ায় উৎসাহ ছড়িয়েছে ভারতীয় চলচ্চিত্রমহলে। আনুষ্ঠানিক সংক্ষিপ্ত তালিকা প্রকাশিত হবে ১৬ ডিসেম্বর। ‘মহাবতার নরসিংহ’ এই বিভাগে মোট ৩৫টি ছবির সঙ্গে প্রতিদ্বন্দ্বিতা করবে। এই তালিকায় রয়েছে অ্যানিমেশন জগতের বেশ কিছু প্রভাবশালী ছবি, যেমন—K-Pop Demon Hunters, Demon Slayer Infinity Castle, The Bad Guys 2, Chainsaw Man Reze Arc এবং Zootopia 2। অ্যাকাডেমি সদস্যরা এই ৩৫টি ছবি থেকে ৫টি ছবিকে চূড়ান্ত মনোনয়নের জন্য বেছে নেবেন।

আরও পড়ুন: সাতপাকে বাঁধা পড়লেন অন্তরা, কার গলায় মালা দিলেন গায়িকা

ভারতে মুক্তি পাওয়ার পর অশ্বিন কুমারের ‘মহাবতার নরসিংহ’-এর বক্স অফিস সাফল্য ছিল অপ্রত্যাশিত। চারটি ভাষায় (তেলুগু, হিন্দি, কন্নড় এবং তামিল) মুক্তিপ্রাপ্ত এই ছবিটি ভারতে মোট ২৫০ কোটি টাকা নেট কালেকশন করে দেশের সর্বোচ্চ আয় করা অ্যানিমেটেড ফিল্ম হওয়ার রেকর্ড গড়েছিল। তবে বিশ্বব্যাপী এর সংগ্রহ ছিল ৩২৫ কোটি টাকা। ভারতে আলোচিত ‘হোমবাউন্ড’ মোট ৮৬টি ছবির পুলের সঙ্গে লড়বে। এর মধ্যে রয়েছে Young Mothers, The President’s Cake, এবং A House Named Shahana-এর মতো সমালোচকদের দ্বারা প্রশংসিত ছবিগুলি।

অন্য খবর দেখুন